Document ID: 31997R1488

Ir-Regolament tal-Kummissjoni (KEE) Nru 1488/97
tad-29 ta' Lulju 1997
li jemenda r-Regolament tal-Kunsill (KEE) Nru 2092/91 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta' l-ikel
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li stabbilixxa il-Komunità Ewropea,
Wara li kkunsidrat ir-Regolament tal-Kunsill (KEE) Nru 2092/91 ta' l-24 ta' Ġunju 1991 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta' l-ikel [1], kif l-aħħar emendat mir-Regolament tal-Kummissjoni (KEE) Nru 418/96 [2], u partikolarment minn l-Artikolu 13 tiegħu miġjub fih,
Billi, b'mod konformi ma’ l-Artikolu 7 (1a) tar-Regolament (KEE) Nru 2092/91, il-kondizzjonijiet previsti fl-Artikolu 7(1) ta' dan ir-Regolament ma japplikawx għall-prodotti li kienu f'użu komuni qabel l-adozzjoni ta' dan ir-Regolament skond il-kodiċijiet tal-prattika tal-biedja organika segwiti fil-Komunita;
Billi numru ta' Stati Membri kkomunikaw it-tagħrif rilevanti lill-Kummissjoni rigward il-prodotti li kienu jintużaw komunement fil-biedja organika fit-territorju tagħhom qabel l-24 ta' Ġunju 1991 u ma humiex inklużi f'L-Anness II mar-Regolament (KEE) Nru 2092/91; billi huma indikaw ukoll illi dawn il-prodotti għadhom awtorizzati fl-Istati Membri interessati fil-biedja in ġenerali; billi wara eżami tat-talbiet ta' l-Istati Membri, deher xieraq li jiġi inklużi f'dan l-istadju ’tipi ta' tafal’ bħala kondizzjonatur miżjud mal-ħamrija u l-prodotti li ġejjin bħala prodotti għall-protezzjoni tal-pjanti: l-azadiraktin, ix-xama’ tan-naħal, ċerti komposti tar-ram, l-etilene, il-ġelatina, l-allumi tal-putassju, il-kubrit tal-ġir, il-leċitina, l-estratt mit-tabakk (Nicotiana tabacum), preparati mill mikro-organiżmi, żjut minerali, il-permanganat tal-putassju u r-ramel tal-kwarz;
Billi f'dan il-kuntest ċerti prodotti (skart kompost tad-djar, ġir industrijali mir-raffineriji taz-zokkor) f'użu tradizzjonali fl-Istati Membri ġodda (l-Awstrija, il-Finlandja, l-Isvezja) għandhom ukoll jiġu inklużi;
Billi, barra minn hekk, uħud mill-Istati Membri talbu li ċerti fertilizzanti oħra, prodotti għall-protezzjoni tal-pjanti u prodotti oħra wżati fil-biedja jiġu inklużi f'L-Anness II tar-Regolament (KEE) Nru 2092/91 sabiex jista jsir l-użu ta' dawn il-prodotti fil-biedja organika; billi, wara eżami ta' dawn it-talbiet, instab illi l-ħteġijiet ta' l-Artikolu 7(1) ta' dan ir-Regolament jiġu sodisfatti għall-fosfat di-ammoniku, u għal ċerti piretrojdi billi dawn il-prodotti jiġu aċċettati biss meta wżati fin-nases u għall-proteini idrolizzati meta dawn jintużaw fin-nases jew f'applikazzjonijiet awtorizzati meta kkombinati ma’ prodotti oħra għall-protezzjoni tal-pjanti fit-Taqsima B ta' l-Anness II tar-Regolament (KEE) Nru 2092/91;
Billi l-inklużjoni ta' l-iskart kompost domestiku, il-ġir industrijali mir-raffinazzjoni taz-zokkor, l-estratt mit-tabakk (Nicotiana tabacum), il-komposti tar-ram, żjut minerali, in-nases tal-metaldeid u n-nases tal-piretrojdu għandha tiġi limitata għal perjodu taż-żmien ta' ħames snin, sakemm ikun hemm riżultati ta' eżami ieħor bil-ħsieb li jiġu perfezzjonati iktar il-ħtiġijiet jew li possibilment jiġu sostitwiti dawn il-prodotti b'soluzzjonijiet oħra; billi dan l-eżami mill-ġdid għandu jinbeda malajr kemm jista’ jkun fuq il-bażi ta' iktar tagħrif li għandu jiġi sottomess mill-Istati Membri interessati li jżommu l-inklużjoni ta' dawn il-prodotti;
Billi għal ċerti fertilizzanti u għall-prodotti kollha għall-protezzjoni tal-pjanti, jeħtieġ li jiġu stabbiliti kondizzjonijiet restrittivi dwar l-użu u/jew ħteġijiet dwar il-kompożizzjoniiet; billi partikolarment għall-komposti tar-ram u għall-estratt mit-tabakk (Nicotiana tabacum), huwa xieraq li r-restrizzjoni addizzjonali għall-kondizzjonijiet dwar l-użu fuq ċerti wċuh (tar-raba) u kontra organiżmi li jagħmlu ħsara, jiġu studjati malajr kemm jista’ jkun u mhux iktar tard mit-30 ta' Ġunju 1999;
Billi deher illi ċerti prodotti għall-protezzjoni tal-pjanti fit-Taqsima B ta' l-Anness II mar-Regolament (KEE) Nru 2092/91 ma jintużawx u għalhekk jistgħu jitħassru minn dan l-Anness;
Billi ċerti Stati Membri talbu ż-żieda ta' ċerti ptodotti f'L-Anness VI mar-Regolament (KEE) Nru 2092/91 u l-inklużjoni ta' kondizzjonijiet iktar restrittivi dwar l-użu ta' ċerti prodotti ta' oriġini mhux agrikola diġa inklużi f'dan l-Anness; billi, wara eżami, instab illi dawn it-talbiet jissodisfaw il-ħteġijiet preskritti fl-Artikolu 5(4) tar-Regolament (KEE) Nru 2092/91 u ta' l-Artikolu 2 tar-Regolament tal-Kummissjoni (KEE) Nru 207/93 [3], kif emendat bir-Regolament (KE) Nru 345/97 [4];
Billi għandu jiġi permess perjodu taż-żmien ta' grazzja sabiex jintużaw il-prodotti li jiġu maqtugħa jew awtorizzati biss fuq kondizzjonijiet ristrettivi;
Billi r-Regolament (KEE) Nru 2092/91 għandu jiġi emendat kif meħtieġ;
Billi l-miżuri previsti f’dan ir-Regolament huma konformi ma l-opinjoni tal-Kumitat riferit fl-Artikolu 14 tar-Regolament (KEE) Nru 2092/91,
ADOTTAT DAN IR-REGOLAMENT:
Artikolu 1
L-Annessi II u VI tar-Regolament (KEE) Nru 2092/91 għandhom jiġu emendati b'mod konformi ma’ l-Anness ma dan ir-Regolament.
Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Il-prodotti mniżżla fil-lista fit-Taqsima B ta' l-Anness II u t-Taqsimiet B u C ta' l-Anness VI mar-Regolament (KEE) Nru 2092/91 qabel id-data tad-dħul fis-seħħ ta' dan ir-Regolament jistgħu jissoktaw jintużaw skond il-kondizzjonijiet li kienu japplikaw qabel sakemm jinħlew il-ħażniet eżistenti iżda mhux iktar tard mill-31 ta' Marzu 1998.
Il-prodotti elenkati f'L-Annessi II sa VI mar-Regolament (KEE) Nru 2092/91 fuq kondizzjonijiet iktar restrittivi minn dawk ta' qabel id-dħul fis-seħħ ta' dan ir-Regolament jistgħu jissoktaw jintużaw fuq il-kondizzjonijiet li kienu japplikaw qabel sakemm jinħlew il-ħażniet eżistenti iżda mhux iktar tard mill-31 ta' Marzu 1998.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta' Lulju 1997.

Labels: 3
6